કોણ સદ્‌ગુરુ? કોનું ધ્યાન કરીશું? કોને સેવીશું? શું એની ઓળખાણ? મારે તમને વિનમ્રતાથી કહેવું છે કે સાત વસ્તુ જેનામાં તમને દેખાય, એ તમારી જીવતી ગુરુપૂર્ણિમા, હાલતી ચાલતી, એ ચાંદો નીચે આવ્યો છે. આકાશમાં હતો, એ આપણી વચ્ચે, મસ્તક એનું આપણા ખોળામાં, ક્યાંક આપણે એના પગ પકડ્યા છે, આપણે એના સાંનિધ્યમાં છીએ. હું સતત ક્યાંક કોશિશમાં રહું છું. સહજ જ બોલું છું, પ્રભુ જ મને એવી પ્રેરણા કરે કે મારી વાત એવી એકદમ સરળ રહેવી જોઈએ કે લોકો એને પારખી શકે, એવી મારી કોશિશ રહે છે, અઘરું ન કરે.